અમદાવાદમાં શરીરને દઝાડતી ગરમીના કારણે સાંજે રોડ-શો યોજવો પડ્યો હતો. અમદાવાદના રાણીપ, ઘાટલોડિયા, ચાંદલોડિયા, ચાણક્યપુરી, ચેનપુર, અચેર, કાળી ગામથી લઈને છેક સાબરમતી સુધી ધમાકેદાર રોડ શો યોજાયો હતો જેમાં અડવાણી ખુલ્લી જીપમાં દીકરી પ્રતિભા અડવાણી સાથે હતા. BJPના સંખ્યાબંધ કાર્યકરો બાઇક સાથે રોડ-શોમાં જોડાયા હતા. ૮૭ વર્ષની ઉંમરે પહોંચેલા લાલ કૃષ્ણ અડવાણીનાં દીકરી પ્રતિભા અડવાણીએ આ વખતે લોકસભાની ચૂંટણીમાં પિતાજીના પ્રચારની કમાન હાથમાં લીધી હોય એમ ચૂંટણીપ્રચારમાં લાગી ગયાં છે અને પિતાજી માટે વોટર્સ પાસેથી વોટની અપીલ કરી રહ્યાં છે.